[{"text_idx": "#000003", "text": "Ettevo\u0303tlikkuse ja ettevo\u0303tluso\u0303ppe su\u0308steemne arendamine Eestis\nEttevo\u0303tluspa\u0308devuse arendamise ja enesehindamise juhend\nEttevo\u0303tete ja koolide koosto\u0308o\u0308 heade praktikate kogumik"}, {"text_idx": "#000006", "text": "O\u0303pitee ja to\u0308o\u0308 muutuvas keskkonnas\nSpetsialiseeritud moodulid 4. taseme kutseo\u0303ppes\nSpetsialiseeritud moodulid 5. taseme kutseo\u0303ppes"}, {"text_idx": "#000011", "text": "Ettevo\u0303tlus- ja karja\u0308a\u0308rio\u0303ppe aasta parimad said tunnustatud"}, {"text_idx": "#000013", "text": "\u201eEttevo\u0303tlikkus on oluline igal ajal \u2013 nii ta\u0308na kui tulevikus \u2013 ning ettevo\u0303tlusalased teadmised tulevad kasuks igale noorele. Oluline on toetada noorte karja\u0308a\u0308rivalikuid vo\u0303imalikult varajases eas ning koosto\u0308o\u0308s ettevo\u0303tjate, mentorite ja praktikutega avastada noortes potentsiaali ja tutvustada neile erinevaid vo\u0303imalusi eneseteostuse la\u0308bi lisandva\u0308a\u0308rtuse loomiseks. Olen va\u0308ga ta\u0308nulik konkursi vo\u0303itjatele, kes on andnud olulise panuse noorte tuleviku kujundamisse,\u201c so\u0303nas Haridus- ja Noorteameti peadirektor Jaak Raie."}, {"text_idx": "#000014", "text": "Aasta ettevo\u0303tliku o\u0303petaja tiitli pa\u0308lvinud Urmas Persidski on kogenud ettevo\u0303tluso\u0303petaja ja o\u0303pilasfirmade juhendaja, kes on pannud aluse su\u0308steemsele ettevo\u0303tlus- ja majanduso\u0303ppele Tartu Kristjan Jaak Petersoni Gu\u0308mnaasiumis ning Tartu Annelinna Gu\u0308mnaasiumis. Eelmisel aastal juhendatud 25 o\u0303pilasfirmaga on Urmas u\u0308ks aktiivsematest juhendajatest."}, {"text_idx": "#000015", "text": "Aasta ettevo\u0303tlus- ja karja\u0308a\u0308rio\u0303ppe edendaja Eesti Karja\u0308a\u0308rino\u0303ustajate U\u0308hingu (KNU\u0308) on olnud la\u0308bi aegade aktiivne karja\u0308a\u0308rivaldkonna arendaja, kuid viimastel aastatel on suurema hoo sisse saanud just 32 liikmest koosnev karja\u0308a\u0308rio\u0303ppe to\u0308o\u0308ru\u0308hm Merit Luige eestvedamisel. KNU\u0308 on olnud mitmeku\u0308lgne panustaja karja\u0308a\u0308rio\u0303ppe arengusse \u2013 alates poliitikate kujundamisest praktiliste materjalide loomiseni."}, {"text_idx": "#000016", "text": "Aasta ettevo\u0303tlikeks o\u0303ppuriteks on Tallinna 21. Kooli noored Rasmus Riim, Henry Kask, Chris-Rico Lang. Tootmisu\u0308leja\u0308a\u0308kidest keskkonnaso\u0303bralikke sadulakatteid ja va\u0308ikseid jalgrattakotte loonud O\u0303pilasfirma Drycycle oli mo\u0308o\u0308dunud aastal u\u0308heksa tuntud ja suure vo\u0303istluse finalist ning kahe vo\u0303istluse vo\u0303itja. Noored on ka o\u0303pilasfirmade mentorid ja no\u0303ustajad ning loonud oma osau\u0308hingu."}, {"text_idx": "#000017", "text": "Aasta ettevo\u0303tlus- ja karja\u0308a\u0308rio\u0303ppe mentor Rudolf-Gustav Hanni on OU\u0308 Pagerr asutaja ja tegevjuht ning kirjastuse SEIK asutaja. Rudolf-Gustav alustas ettevo\u0303tlusteekonda juba 8. klassis, kui pani aluse Tegude Kalendrile. 11. klassis tegi ta o\u0303pilasfirma ja praeguseks on Rudolfist saanud silmapaistev ettevo\u0303tja, kes on vo\u0303itnud telesaate \u201eAjujaht\u201c. Rudolf on noortele igaku\u0308lgselt abiks, neid no\u0303ustades, aidates valmistuda vo\u0303istlusteks, koolitades ning populariseerides ettevo\u0303tlust."}, {"text_idx": "#000018", "text": "\u201eEdu ja Tegu\u201c programmi aasta tegija Kersti Loor juhib Junior Achievement Eestit, mis arendab ettevo\u0303tluso\u0303pet ja o\u0303pilasfirmasid. JA on va\u0308lja to\u0308o\u0308tanud koolitusi ja materjale ko\u0303igi haridustasemete o\u0303petajatele, kaasanud ettevo\u0303tjaid ja spetsialiste, korraldanud vo\u0303istlusi ning panustanud ettevo\u0303tluso\u0303ppe riiklike ainekavade, programmide ja o\u0303ppematerjalide arendusse. 2022. aastal korraldati Eestis Euroopa suurimat o\u0303pilas- ja tudengifirmade vo\u0303istlust. Kersti koolitab nii o\u0303pilasi kui ka o\u0303petajaid, viib la\u0308bi to\u0308o\u0308tubasid ja ettevo\u0303tlusma\u0308nge koolides u\u0308le Eesti. Lisaks on ta mentor Gruusias ja Aserbaidz\u030caanis ettevo\u0303tlushariduse arendamiseks."}, {"text_idx": "#000020", "text": "Nominentide ja vo\u0303itjate kohta saab ta\u0308psemalt lugeda Haridus- ja Noorteameti kodulehelt. Ettevo\u0303tlus- ja karja\u0308a\u0308rio\u0303ppe programmi \u201eEdu ja Tegu\u201c raames tunnustatakse juba kuuendat korda ettevo\u0303tlikke ning ettevo\u0303tlus- ja karja\u0308a\u0308rio\u0303pet edendavaid inimesi ja meeskondi \u2013 nii otseseid o\u0303ppe la\u0308biviijaid (koolid, o\u0303petajad, koolijuhid) kui muul moel panustajaid."}, {"text_idx": "#000021", "text": "Vo\u0303itjatele on auhinnaks pa\u0308a\u0308smed Pa\u0308rnu juhtimiskonverentsile, aasta ettevo\u0303tlikud o\u0303ppurid said auhinnaks pa\u0308a\u0308smed sTARTUp Day a\u0308rifestivalile."}, {"text_idx": "#000026", "text": "Loe intervjuusid aasta parimatega O\u0303petajate Lehest!"}]